महिला दिवस पर आशा वर्कर्स का होगा निशुल्क चैकअप
लगभग 4150 एएनएम और 20000 आशा वर्कर्स को मिलेगा लाभ: महाजन
चंडीगढ़|पंजाबसरकार द्वारा निशुल्क स्वास्थ्य जांच अभियान के अंतर्गत अंतरराष्ट्रीय महिला दिवस पर आशा वर्कर्स एवं एएनएम का राज्य के समुदायिक स्वास्थ्य केंद्रों में निशुल्क हेल्थ चैकअप किया जाएगा। लगभग 4150 एएनएम और 20000 आशा वर्कर्स इस अभियान का लाभ उठा सकेंगे। अतिरिक्त मुख्य सचिव स्वास्थ्य विनी महाजन ने बताया कि अभियान का मुख्य उद्देश्य महिलाओं को जीवन शैली रोगों संबंधी अवगत करवाना है ताकि महिलाएं अपने स्वास्थ्य के प्रति जागरूक हो सकें तथा लोगों को इस संबंधी जागरूक कर सकें जिससे निरोग समाज का निर्माण किया जा सके। उन्होंने बताया कि विभाग को आशा है कि यह आशा एवं एएनएम आगे और भी महिलाओं को इस सुविधा का लाभ उठाने के लिए प्रेरित करेंगी।
उन्होंनेे बताया कि यह मुहिम राज्य के सभी समुदायिक स्वास्थय केंद्रों में दिसंबर, 2016 से आरंभ की जा चुकी हैं जिसके अधीन पंजाब में 30 वर्ष से अधिक आयु वाले व्यक्तियों का अनीमिया, हाईपरटेंशन, मधुमय, गुर्दे और जिगर के रोगों की स्क्रीनिंग की जाएगी। अभियान के तहत अबतक 50 हजार लोगों का चैकअप किया जा चुका है एवं लोगों को रहने सहने के ढंग और समय पर शारीरिक जांच करवाने के लिए जागरूक भी किया गया। अभियान का मुख्य उद्देेश्य महिलाओं को स्वास्थ्य संबंधी होने वाली शुरुआती बीमारियों बाबत जागरूक करवाना है।
hin_Deva hin_Deva hin_Deva hin_Deva